Source: http://www.sksapa.sk/20090602159/Registr%C3%A1cia/doasne-zruenie-pozastavenie-obnovenie-registracie.html
Timestamp: 2013-05-22 00:01:59+00:00
Document Index: 1733354

Matched Legal Cases: ['§ 31', '§ 63', '§ 80', '§31', '§ 63', '§ 27']

Dočasné zrušenie, pozastavenie, obnovenie registrácie | Registrácia
Dňa 1.6.2009 nadobudla účinnosť novela zákona č.578/2004 Z.z. o poskytovateľoch zdravotnej starostlivosti, zdravotníckych pracovníkoch a stavovských organizáciách v zdravotníctve, ktorá zaviedla viaceré zmeny inštitútu registrácie, okrem iného tiež možnosť pozastavenia resp. zrušenia registrácie u osôb, ktoré už nevykonávajú povolanie sestry a pôrodnej asistentky.
Najdôležitejšou pozitívnou zmenou, ktorú novela č.192/2009 Z.z. priniesla, je zaradenie registrácie medzi podmienky výkonu povolania v ustanovení § 31 ods.1 písm.e). Z uvedeného vyplýva, že zamestnávateľ je povinný u svojich zamestnancov dbať nielen na to, či majú spôsobilosť na právne úkony v celom rozsahu, sú bezúhonní a zdravotne a odborne spôsobilí, ale tiež na to, či si splnili svoju zákonnú povinnosť registrovať sa v príslušnej komore.
Dočasné pozastavenie registrácie (§ 63a)
Komora dočasne pozastaví registráciu, ak:
b) zdravotníckemu pracovníkovi bol zakázaný výkon zdravotníckeho povolania, najviac na čas zákazu výkonu zdravotníckeho povolania.
Dočasné pozastavenie registrácie má význam predovšetkým pre tých zdravotníckych pracovníkov, ktorí nebudú nejaký čas vykonávať zdravotnícke povolanie, ale plánujú sa k výkonu odborných činnosti v budúcnosti vrátiť. Príkladom môže byť materská dovolenka. V takomto prípade nám sestra/pôrodná asistentka zašle žiadosť o dočasné pozastavenie registrácie, na základe čoho bude oslobodená od poplatkov za aktualizáciu údajov v registri, ktoré sú v súčasnosti pre nečlena komory vo výške 4 EUR + 1 EUR manipulačný poplatok.
V prípade, ak sestra, ktorá chce požiadať o dočasné pozastavenie registrácie už uplynule 5-ročné hodnotiace obdobie, je povinná pred podaním žiadosti o dočasné pozastavenie registrácie uzavrieť si hodnotiace obdobie účasťou na hodnotení.
Stiahnuť dokument - Žiadosť o dočasné pozastavenie registrácie
Toto ustanovenia sa netýka osôb vykonávajúcich povolanie sestry/pôrodnej asistentky v zahraničí. Vykonávanie povolania v zahraničí nie je dôvodom na dočasné pozastavenie resp. zrušenie registrácie. Tieto osoby nesmú zabúdať na povinnosť oznámiť skutočnosť, že vykonávajú povolanie v zahraničí komore v zmysle § 80 ods.1 písm.c).
Poplatky súvisiace s členstvom zostávajú pri dočasnom pozastavení registrácie nezmenené (členky na materskej dovolenke priložia k žiadosti tiež oznámenie, že sú na materskej dovolenke, na základe čoho sú povinné platiť členský príspevok pre člena na materskej dovolenke).
(1) Komora zruší registráciu tomu, kto:
b) prestal spĺňať podmienky na výkon zdravotníckeho povolania podľa §31 ods. 1 písm. a) až d).
Osoby, ktoré už nevykonávajú zdravotnícke povolanie a ani ho v budúcnosti neplánujú vykonávať napríklad z dôvodu, že sú na starobnom alebo invalidnom dôchodku, môžu požiadať o vyčiarknutie z registra sestier alebo registra pôrodných asistentiek. Zrušením registrácie zaniká aj členstvo v komore Stiahnuť dokument - Žiadosť o zrušenie registrácie
Po zániku dôvodov, ktoré viedli k dočasnému pozastaveniu registrácie alebo k zrušeniu registrácie, komora opätovne registruje zdravotníckeho pracovníka na základe jeho žiadosti o obnovenie registrácie. K žiadosti o obnovenie registrácie zdravotnícky pracovník prikladá iba doklady preukazujúce zmeny údajov oznámených podľa § 63 ods. 2 a 3.
Pred opätovným začatím vykonávania zdravotníckeho povolania zdravotníckym pracovníkom, ktorému bola registrácia dočasne pozastavená alebo zrušená, je potrebné, aby zdravotnícky pracovník písomne požiadal o obnovenie registrácie spolu s priložením dokladov, ktoré preukazujú, že zanikli dôvody, pre ktoré bola registrácia dočasne pozastavená alebo zrušená (potvrdenie od zamestnávateľa o začatí pracovného pomeru, resp. o pokračovaní vo vykonávaní pracovných činností u zamestnávateľa napr. po ukončení materskej dovolenky).
Stiahnuť dokument - Žiadosť o obnovenie registrácie
Registrácia absolventov odboru ošetrovateľstva
Absolvent štúdia v zdravotníckom študijnom odbore, ktorý získal odbornú spôsobilosť na výkon zdravotníckeho povolania (§ 27 ods. 1), oznámi údaje potrebné na registráciu najneskôr do troch mesiacov od začatia výkonu zdravotníckeho povolania u príslušného zamestnávateľa.